Yengeni en die staat het ooreengekom dat die saak voorlopig op 26 Julie weer voor die hof sal dien. Die ooreenkoms is 'n bevel van die hof gemaak.
Die uitstel sal Yengeni en sy nuwe regspan kans gee om die verloop van sake in die hof te rekonstrueer. 'n Finale datum vir die aanhoor van die appèl sal ook in Julie bepaal word. Die rekonstruksie is nodig nadat Yengeni 'n nuwe regspan aangestel het. Hulle het min dokumente van die oorspronklike prokureurs gekry. Die plig om 'n volledige verslag van die verhoorhof voor die appèlregters te plaas, berus by Yengeni (die appellant).
Yengeni sê Moyses het nie in ag geneem dat hy 'n eerste oortreder was nie, werkloos was en dat die bedrog geen materiële skade vir die parlement ingehou het nie.